CELEX: 32004R1580
Language: hu
Date: 2004-09-08 00:00:00
Title: A Bizottság 1580/2004/EK rendelete (2004. szeptember 8.) a Libériával kapcsolatos további korlátozó intézkedésekről szóló 872/2004/EK tanácsi rendelet módosításáról

10.9.2004   
            
            
               HU
            
            
               Az Európai Unió Hivatalos Lapja
            
            
               L 289/4
            
         
      A BIZOTTSÁG 1580/2004/EK RENDELETE
   
   (2004. szeptember 8.)
   a Libériával kapcsolatos további korlátozó intézkedésekről szóló 872/2004/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Libériával kapcsolatos további korlátozó intézkedésekről szóló, 2004. április 29-i 872/2004/EK tanácsi rendeletre (1) és különösen annak 11. cikke a) pontjára,
   mivel:
   
               (1)
            
            
               A 872/2004/EK rendelet I. melléklete felsorolja azokat a természetes és jogi személyeket, testületeket és szervezeteket, amelyeket érint a pénzügyi alapok és gazdasági források rendelet miatti befagyasztása.
            
         
               (2)
            
            
               2004. augusztus 25-én és 26-án az Egyesült Nemzetek Biztonsági Tanácsának szankciós bizottsága arról határozott, hogy módosítja azon személyek, csoportok és szervezetek listáját, melyekre vonatkozóan alkalmazni kell a pénzügyi alapok és gazdasági források befagyasztását. Az I. mellékletet ennek megfelelően módosítani kell.
            
         
               (3)
            
            
               E rendelet intézkedései hatékonyságának biztosítása érdekében a rendeletnek azonnal hatályba kell lépnie,
            
         ELFOGADTA EZT A RENDELETET:
   1. cikk
   A 872/2004/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. szeptember 8-án.
      
         
            a Bizottság részéről
         
         Christopher PATTEN
         
         
            a Bizottság tagja
         
      
   
   
      (1)  HL L 162., 2004.4.30., 32. o. A legutóbb az 1478/2004/EK bizottsági rendelettel (HL L 271., 2004.8.19., 36. o.) módosított rendelet.
   
      MELLÉKLET
      A 872/2004/EK rendelet I. melléklete a következőképpen módosul:
      
                  1.
               
               
                  A melléklet az alábbi természetes személyekkel egészül ki:
                  
                              a)
                           
                           
                              Martin George. Egyéb információ: Libériának a Nigériai Szövetségi Köztársasághoz akkreditált nagykövete.
                           
                        
                              b)
                           
                           
                              Grace Beatrice Minor. Születési idő: 1942. május 31.
                           
                        
                              c)
                           
                           
                              Edwin Snowe. Egyéb információ: a Liberian Petroleum and Refining Corporation (LPRC) vezérigazgatója.
                           
                        
            
                  2.
               
               
                  A „Jewell Howard Taylor” bejegyzés. Születési idő: 1963. január 17. Egyéb információ: „a korábbi elnök, Charles Taylor felesége” helyébe a következő lép:
                  Jewell Howard Taylor. Születési idő: 1963. január 17. Útlevélszám: D/003835-04 (4/6/04-3/6/06). Egyéb információ: a korábbi elnök, Charles Taylor felesége.